ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
8 ธ.ค. 2558

สรุปภาวะตลาดภาคเช้า :SET ปรับตัวลงต่อ – SET เปิดช่วงเช้าปรับตัวลงแรงจากแรงกดดันของราคาน้ำมันดิบ และหุ้นกลุ่มพลังงานไทย นอกจากนี้ราคาหุ้นกลุ่มธนาคารปรับตัวลงเช่นเดียวกัน ส่งผลให้ดัชนี SET index ปรับตัวลงหลุดแนวรับ 1,320 จุด การปรับตัวลงดังกล่าวเป็นไปในทิศทางเดียวกับตลาดภูมิภาค ปริมาณการซื้อขายเริ่มพลิกฟื้นขึ้นตามแรงขายที่มีมากขึ้น ภาคเช้าตลาดปิดที่ระดับ 1,317.10 จุด -16.47 จุด -1.24% ด้วยมูลค่าซื้อขายที่ระดับ 1.7 หมื่นล้านบาท กลุ่มหลักปรับตัวลงต่อ โดยพลังงาน ปิโตร และอสังหาฯ ปิดลบ -2.5%, -2.5% และ -2.1% ตามลำดับ ด้านค่าเงินบาทกลับมาอ่อนค่าเล็กน้อย ล่าสุดอยู่ที่ระดับ 35.90 บาท
กลยุทธ์ที่แนะนำ : ช่วงบ่าย: ทรงตัวในแดนลบต่อ ติดตามข่าวการประชุม ครม. ต่อประเด็นการควบรวมบริษัท BMCL-BECL ต่อหลังจากช่วงเช้าผลการประมูลออกมาตามคาดว่า CK จะเป็นผู้ชนะการประมูลรถไฟรางคู่ คาดเป็นปัจจัยบวกต่อราคาหุ้น CK ในช่วงบ่ายวันนี้ด้วย แนวรับตลาดถัดไปอยู่ที่ 1,315 และ 1,300 จุดในขณะที่แนวต้านระยะสั้นเคลื่อนลงมาอยู่ที่ 1,325 และ 1,330 จุดกลยุทธ์เน้นเก็งกำไรหุ้นเฉพาะตัวที่มีประเด็น ทั้งนี้ หุ้นแนะนำได้แก่ CK (รับ 27.50 ต้าน 28.75 cut 26.75) และ BEAUTY (รับ 5.00 ต้าน 5.30 cut 4.90)
 